Avis Rent a Car System er i dag markedsledende i Europa, ifølge egen nettside. Selskapet har nærmere 5 000 utleiestasjoner, 400 000 biler og omtrent 18 700 ansatte, fordelt på de 170 landene Avis Rent a Car System er etablert. Seskapet har rundt 70 % omsetning fra forretningstrafikk, de resterende 30 % kommer hovedsakelig fra private kunder i forbindelse med ferie og fritid. Selskapet har inngått ulike former for samarbeid med alle større aktører innen luftfart, reisebyråkjeder, hoteller, turoperatører, togselskaper, nasjonale turistkontorer og kredittkortselskaper.